text: 
  " Vi har netop valgt Jette Dreyer Hughes' bureau, fordi hun er 
  uddannet psykolog. Vi troede dermed, at hun var specielt seriøs. Men 
  i virkeligheden misbruger hun efter min mening sin uddannelse som 
  psykolog til bare at malke folk for penge.
  
  Der er kun én af de kvinder, jeg kender, der fik kontakt til en 
  ligestillet person. De passede så bare ikke sammen, da det kom til 
  stykket.
  
  De fire kvinder har slet ikke hørt noget fra hende i et år, mens 
  de to andre har fået en kontaktadresse hver, som slet ikke stemte 
  overens med deres ønsker til en mand.
  
  En af mine veninder lagde ikke skjul på, at hun ville have en 
  intelligent og velhavende mand, da hun var til samtale hos Jette 
  Dreyer.
  
  En uge efter blev hun ringet op med det glade budskab: " Jeg har 
  den helt rigtige mand til dig: En bankdirektør i Rungsted. Der er 
  kun én hindring. Han elsker stadig sin tidligere kone ".
  
  
  
  